wickkiey/tamil-wikipedia-chunked huggingface dataset:
# குரோமியம்(III) புரோமைடு

## தயாரிப்பு

குரோமியம் தூளுடன் புரோமின் ஆவியை ஒரு குழாய் அனல் உலையில் இட்டு 1000 <sup>0</sup> செல்சியசு வெப்பநிலைக்கு வினைப்படுத்துவதால் குரோமியம்(III) புரோமைடு உருவாகிறது. தனிநிலை அல்லது தூய இரு எத்தில் ஈதருடன் சேர்த்து எஞ்சியிருக்கும் CrBr2 பிரித்தெடுக்கப்படுகிறது. அதேவேளையில் தனிநிலை இரு எத்தில் ஈதர் மற்றும் தனிநிலை எத்தனால் ஆகியவற்றால் கழுவப்பட்டு தூய்மைப் படுத்தப்படுகிறது.  
குரோமியம்(III) ஆலைடுகளை ஒத்த வரிசைச் சேர்மங்களில் குரோமியம்(III) புரோமைடு தண்ணீரில் கரைந்து CrBr3(H2O)3 கரைசலைத் தருகிறது. இச்செயல்முறை வினையூக்கி அளவுக்கு ஒரு ஆக்சிசன் ஒடுக்கியைச் சேர்க்கும் பொழுது மட்டுமே நிகழ்ந்து CrBr<sub>2</sub> வை உருவாக்குகிறது. இவ்வாக்சிசன் ஒடுக்கியானது கரையாத திண்மத்தின் மேற்பரப்பில் குரோமச புரோமைடை உருவாக்கி அதைக் கரைத்து மீண்டும் குரோமியம்(III) ஆக உருவாக்குகிறது.
# மூவலகு வீடு

யாழ்ப்பாணத்தில், **மூவலகு வீடு** என்பது, தலைவாசல், வீடு, அடுக்களை என்னும் மூன்று தனித்தனி அலகுகள் ஒரு முற்றத்தின் மூன்று பக்கங்களில் அதை நோக்கியவாறு அமைந்த ஒரு வீட்டுவகை ஆகும். பெரும்பாலும் இம்மூவலகுத் தொகுதியைச் சுற்றி வேலி அமைக்கப்பட்டிருப்பது வழக்கம். மூவலகு வீடுகள் மரம், மண், பனை அல்லது தென்னை ஓலைகளைப் பயன்படுத்திக் கட்டப்படுகின்றன.
# மூவலகு வீடு

## அலகுகள்

### தலைவாசல்

தலைவாசல் என்னும் அலகு வெளியாரை வரவேற்று அளவளாவுவதற்கும், பெரும்பாலும், குடும்பத்து ஆண்களின் பயன்பாடுகளுக்கும் உரிய பகுதியாக உள்ளது. செவ்வக வடிவான தள வடிவம் கொண்ட இவ்வலகு செப்பமில்லாத மரக்கிளைகளைக்கொண்டு உருவாக்கப்பட்ட தூண்களின் மீது தாங்கப்பட்ட கூரையைக் கொண்டது. கூரை பனையோலை அல்லது தென்னங் கிடுகினால் வேயப்பட்டிருக்கும். இது நாற்புறமும் திறந்த அமைப்பைக் கொண்டது. ஆனாலும், நான்கு பக்கங்களிலும் குந்து போன்ற அமைப்பிலான அகலமான குட்டைச் சுவர்கள் இருக்கும். தளம் மண்ணால் ஆனது.
# மூவலகு வீடு

## அலகுகள்

### வீடு

மூவலகு வீட்டின் முக்கியமான அலகு இது. யாழ்ப்பாணத்து வீடுகளின் வளர்ச்சி நிலைகளில் மூல நிலையான ஒற்றைக் குடிசை வீட்டை இவ்வலகு குறிக்கின்றது. இதன் காரணமாகவே இவ்வலகே மூவலகு வீட்டிலும் வீடு என்னும் பெயரால் அழைக்கப்படுகிறது. அடிப்படையான மூவலகு வீடுகளில் இவ்வலகு ஓர் அறையைக் கொண்டதாக அமைந்திருக்கும். சில மூவலகு வீடுகளில் இது இரண்டு அறைகளைக் கொண்டனவாக அமைவதும் உண்டு. அறைக்கு முன்பக்கத்தில் வாயிலுக்கு இரு பக்கமும் திண்ணை அமைந்திருக்கும். இவ்வலகு பெறுமதியான பொருட்களைப் பாதுகாப்பாக வைப்பதற்கும், பெண்களுடைய பயன்பாட்டுக்கும் உரியதாக உள்ளது.  
இவ்வலகும், செப்பமில்லாத மரக்கிளைகளினால் தாங்கப்பட்ட ஓலைக் கூரை அமைப்புக்கொண்டது. ஆனால், நாற்புறமும் மண்ணாலான முழுச் சுவர் இருக்கும். மனிதர் நிமிர்ந்து உட்செல்ல முடியாத வகையில் வாயில் கதவு உயரம் குறைந்ததாக இருக்கும். தலைவாசலைப் போலவே இதன் தளமும் மண்ணால் ஆனதே.
# மூவலகு வீடு

## அலகுகள்

### அடுக்களை

அடுக்களை, அடுப்படி அல்லது சமையல் அறை எனவும், அடுக்களையைக் குறிக்கும் போர்த்துக்கேயச் சொல்லிலிருந்து பெறப்பட்ட குசினி என்னும் பெயராலும் இவ்வலகு அறியப்படுவது உண்டு. இது சமையல் செய்வதற்கான இடம். இதன் கட்டமைப்பும் ஏனைய இரண்டு அலகுகளையும் போல் ம்மரக்கிளைத் தூண்களையும், ஓலைக் கூரையையும் கொண்டதே. இவ்வலகில், நாற்புறமும் மண்ணாலான அரைச்சுவரும், அதற்கு மேல், பெரும்பாலும் பனம் மட்டைகளாலான வரிச்சும் இருக்கும். இவ்வாறான பனம் மட்டை வரிச்சுகளில் காணப்படும் இடைவெளிகள் அடுக்களைக்குள் உருவாகும் புகை வெளியேறுவதற்கு உதவும்.
# யாலோடு (கிண்ணக்குழி)

**யாலோடு** *(Yalode)* என்பது சியரீசு குறுங்கோளின் மேற்பரப்பில் காணப்படும் பெரிய உறுதிப்படுத்தப்பட்ட ஒரு கிண்ணக்குழியாகும். கெர்வானுக்கு அடுத்து உறுதிப்படுத்தப்பட்ட இக்கிண்ணக்குழி மற்றொரு பெரிய கிண்ணக்குழியான உர்வாராவுக்கு அருகில் உள்ளது. ஆப்பிரிக்கத் தாக்கொமேயன் இனப் பெண்கள் சேனைக்கிழங்கு அறுவடைநாளில் வணங்கும் தெய்வத்தின் பெயரான யாலோடு இக்கிண்ணக்குழிக்கு பெயராகச் சூட்டப்பட்டுள்ளது. இதனுடைய தோற்றமானது பார்ப்பதற்கு வடமேற்குத் திசையில் பள்ளத்தாக்குகள் இக்கிண்ணக்குழியில் இருந்து புறப்பட்டு வருவது போலத் தோற்றமளிக்கிறது. அப்பள்ளத்தாக்குகள் யாலோடில் இருந்து வெளியேற்றப்பட்டவை போலவும் தெரிகின்றன.
# விஜயவாடா சந்திப்பு தொடருந்து நிலையம்

**விஜயவாடா சந்திப்பு**, இந்திய இரயில்வேயின் தென்மத்திய ரயில்வே வலயத்தின் கட்டுப்பாட்டில் உள்ளது. இது விஜயவாடா ரயில்வே கோட்டத்துக்கு உட்பட்டது. இது ஹவுரா - சென்னை முதன்மை வழித்தடம், தில்லி - சென்னை முதன்மை வழித்தடம் ஆகிய வழித்தடங்களில் உள்ளது. இந்த நிலையத்தில் 250க்கும் மேற்பட்ட விரைவுவண்டிகள் நின்று செல்கின்றன. ஆண்டுதோறும் 50 மில்லியன் (5 கோடி) பயணியர் வந்து செல்கின்றனர்.  
==நடைமேடைகள்===  
இந்த நிலையத்தில் 10 நடைமேடைகள் உள்ளன. நடைமேடைகளும் அவற்றில் நின்று செல்லும் வண்டிகளின் விவரங்களும் கீழே தரப்பட்டுள்ளது.  
- 1: ஹவுராவில் இருந்து சென்னை சென்ட்ரல், பெங்களூர் செல்லும் வண்டிகள்.
- 2 & 3: மச்சிலிப்பட்டணம், குண்டூர் ஆகிய இடங்களுக்கு செல்லும் பயணியர் வண்டிகள்.
- 4: விசாகப்பட்டினம் செல்லும் பயணியர் வண்டிகள்
- 5: கம்மம் செல்லும் பயணியர் வண்டிகள்
- 6–9: தில்லியை நோக்கி செல்லும் வண்டிகள்.
- 10: செகந்திராபாத்தை நோக்கி செல்லும் வண்டிகள்
# விஜயவாடா சந்திப்பு தொடருந்து நிலையம்

## தொடர்வண்டிகள்

- சாதவாகன எக்ஸ்பிரஸ்
- அமராவதி விரைவுவண்டி
- கோதாவரி எக்ஸ்பிரஸ்
- ஜன்மபூமி விரைவுவண்டி
- சார்மினார் விரைவுவண்டி
- தமிழ்நாடு விரைவுவண்டி
- கிராண்ட் டிரங்க் விரைவு வண்டி
- கோரமண்டல விரைவுத் தொடர்வண்டி
- நவஜீவன் விரைவுவண்டி
- கேரளா எக்ஸ்பிரஸ்
- சங்கமித்ரா விரைவுவண்டி
- கோல்கொண்டா எக்ஸ்பிரஸ்
- கோணார்க் விரைவுவண்டி
- நரசாபூர் விரைவுவண்டி
# விஜயவாடா சந்திப்பு தொடருந்து நிலையம்

## மேலும் பார்க்க

- விசாகப்பட்டினம் தொடருந்து நிலையம்
- தென்மத்திய ரயில்வே
- விஜயவாடா ரயில்வே கோட்டம்
- ஆந்திரப் பிரதேச விரைவுவண்டி
# உர்வாரா (கிண்ணக்குழி)

**உர்வாரா** *( Urvara )* என்பது சியரீசு குறுங்கோளின் மேற்பரப்பில் காணப்படும் மூன்றாவது பெரிய உறுதிப்படுத்தப்பட்ட ஒரு கிண்ணக்குழியாகும். கெர்வானும் யாலோடும் மற்ற இரண்டு கிண்ணக்குழிகளாகும். பண்டைய இந்தோ – இராணியர்களின் தாவரம் மற்றும் வயல் காக்கும் பெருமதிப்புத் தெய்வம் உர்வாராவின் பெயர் இக்கிண்ணக்குழிக்கு வைக்கப்பட்டுள்ளது. இக்கிண்ணக்குழியில் ஒரு மத்திய உச்சி மற்றும் விவரிக்க இயலாத பல முகடுகள் இதைக் குறுக்கிடுவது போன்றதுமான தோற்றத்தை அளிக்கிறது.
# ஆக்கேட்டார் (கிண்ணக்குழி)

**ஆக்கேட்டர்** *(Occator )* என்பது சியரீசு குறுங்கோளின் மேற்பரப்பில் காணப்படும் ஒரு விண்கல் வீழ் பள்ளவகை கிண்ணக்குழியாகும். சியரீசு கிண்ணக்குழியின் மேற்பரப்பில் காணப்படும் மிளிரிகளில் மிகவும் பிரகாசமான மிளிரி 5 இக்கிண்ணக்குழியில் இடம்பெற்றுள்ளதாக டோன் விண்கலம் கண்டறிந்து கூறியுள்ளது. மாவுனா கியாவிலுள்ள டபிள்யூ. எம். கெக் விண்வெளி ஆய்வுக்கூடத்தின் தரைப்பகுதியில் இருந்து எடுக்கப்பட்ட பகுதி ஏ புகைப்படம் என்றும் இது அறியப்படுகிறது.  
உரோமானியர்களின் பறம்பு மற்றும் சியரீசுக்கு உதவும் விவசாயக் கடவுள் ஆக்கேட்டாரின் பெயர் இக்கிண்ணக்குழிக்கு சூட்டப்பட்டுள்ளது
# ஆக்கேட்டார் (கிண்ணக்குழி)

## இவற்றையும் காண்க

- சியரீசின் மீதுள்ள புவியியல் தோற்றங்களின் பட்டியல்
# அனுராதா ஜெயரத்தின

**திசாநாயக்க முதியன்சே அனுராத லங்கா பிரதீப் ஜெயரத்தின** ( (பிறப்பு 22 டிசம்பர் 1985)) என்பவர் இலங்கையின் அரசியல்வாதியும், நாடாளுமன்ற உறுப்பினரும் ஆவார். இவர் இலங்கையின் முன்னாள் பிரதமர் திசாநாயக்க முதியன்சேலாகே ஜயரத்னவின் மகனாவார்.  
இவர் இலங்கை சுதந்திரக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 93, 567 விருப்பு வாக்குகளைப் பெற்று நாடாளுமன்றத்திற்குத் தெரிவானார்.
# லக்கி ஜெயவர்தன

**லக்கி ஜெயவர்தன** (*Lucky Jayawardena*, 1955 – 8 சனவரி 2025) என அழைக்கப்படும் **ஹேரத் முதியான்சிலாகே லக்கி திசாநாயக்க ஜயவர்தன** இலங்கையின் அரசியல்வாதியும், நாடாளுமன்ற உறுப்பினரும் ஆவார்.  
1980களில் ஐக்கிய தேசியக் கட்சியின் உறுப்பினராக அரசியலில் நுழைந்தார். 1988 மாகாணசபைத் தேர்தலில் கண்டி மாகாணசபைக்குத் தெரிவு செய்யப்பட்டார். 1993 தேர்தலில் மீண்டும் தெரிவு செய்யப்பட்ட இவர் மாகாண அமைச்சராக நியமிக்கப்பட்டார்.  
லக்கி ஜயவர்தன இலங்கை நாடாளுமன்றத்திற்கான 1994, 2000, 2001 தேர்தல்களில் கண்டி தேர்தல் மாவட்டத்தில் போட்டியிட்டு நாடாளுமன்றம் சென்றார். 2001 இல் நில, மற்றும் நில ஆவணங்களுக்கான அமைச்சராக நியமிக்கப்பட்டார். 2004 தேர்தலில் போட்டியிட்டுத் தோல்வியடைந்தார்.  
2004 மாகாணசபைத் தேர்தலில் கண்டியில் முதன்மை வேட்பாளராகப் போட்டியிட்டு வெற்றி பெற்றார். 2015 வரை கண்டி மாகாணசபை உறுப்பினராக இருந்தார்.  
பின்னர் ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 67,461 விருப்பு வாக்குகள் பெற்று நாடாளுமன்றத்திற்குத் தெரிவானார். இவர் இலங்கையின் அமைச்சரும் ஆவார்.
# கோர்கன்

**கோர்கன்** (Gorgon) என்போர் கிரோக்கத் தொன்மவியலில் காணப்படும் மூன்று பெண் அசுரர்கள் ஆவர். இவர்களிடம் நச்சுப்பற்களும் தலையில் மயிர்களுக்குப் பதில் கொடூரமான பாம்புகளும் காணப்படுகின்றன. அப்பாம்புகள் வெண்கல நகங்களைக் கொண்டுள்ளன. இவர்கள் போர்க்கிஸ் மற்றும் கெடோவின் பிள்ளைகள் ஆவர். ஸ்தெனோ, யூர்யலே மற்றும் மெடுசா ஆகிய இம்மூன்று சகோதரிகளுமே கோர்கன்கள். இவர்களில் மெடுசா என்பவளே சக்தி வாய்ந்தவளும் மிகவும் பலம்பொருந்தியவளும் ஆவாள். இவள் பேர்சியஸ் இனால் கொல்லப்படுகின்றாள்.
# இரசகுல்லா

**இரசகுல்லா** என்பது இந்தியத் துணைக்கண்டத்தில் பிரபலமான ஓர் இனிப்புப் பதார்த்தமாகும். இது பந்து வடிவில் சர்க்கரைப் பாகில் ஊறவைக்கப்பட்ட ஒரு வெள்ளை நிற இனிப்பாகும். இது கிழக்கு இந்தியாவைச் சேர்ந்தது. இது தங்களது பாரம்பரிய இனிப்பு என மேற்கு வங்காளம் மற்றும் ஒரிசா மாநிலங்கள் உரிமை கொண்டாடுகின்றன.
# இரசகுல்லா

## பெயர்க்கரணம்

இது வங்க மொழியில் ரொசொகோல்லா *(Rosogolla)* அல்லது ரொஷொகோல்லா *(Roshogolla)* எனவும், ஒரிய மொழியில் ரசகோலா *(Rasagola)* எனவும் அழைக்கப்படுகிறது. இந்தி மொழி வட்டாரத்தில் ரஸ்குல்லா *(Rasgulla)* என உச்சரிக்கப்படுகிறது. ரஸ் என்றால் இரசம் அல்லது சாறு, குல்லா என்றால் பந்து எனப்பொருள்படும். இது ரசகுல்லா *(Rasagulla)*, ரோசோகுல்லா *(Rossogolla)*, ரோஷோகுல்லா *(Roshogolla)*, ரசகோலா *(Rasagola)*, ரசககோல்லா *(Rasagolla)*, ரஸ்பஹரி *(Rasbhari)* அல்லது ரஸ்பரி *(Rasbari)* (நேபாளி) எனப்பலவாறு உச்சரிக்கப்படுகிறது.
# இரசகுல்லா

## வரலாறு

### ஒரிசாவின் பூரி கோயிலின் பாரம்பரிய உரிமை கோரல்

ஒரிசாவின் பூரி ஜெகன்னாதர் கோயிலின் தேர் திருவிழாவின் முடிவில் இறைவனுக்கு நைவேத்தியமாக இரசகுல்லா படைக்கப்படுகின்றது. இப்பழக்கம் 300 ஆண்டுகளுக்கு முன்பிருந்தே உள்ளதாக புரி வரலாற்று அறிஞர்கள் கூறுகின்றனர். இதனால் ஒரிசா அரசு இரசகுல்லாவுக்கு புவிசார் குறியீடு வாங்கும் முயற்சியில் ஈடுபட்டுள்ளது.
ஒரிசாவில் உள்ள பஹாலா ஊர் ரசகுல்லாவுக்கு புகழ் பெற்றது. இந்த ஊரில் மட்டும் இரகுல்லாவுக்கு நிறைய இனிப்பகங்கள் உள்ளன. இந்த ரசகுல்லாக்கள் பொன்நிறத்தில் இருக்கும்.
# இரசகுல்லா

## வரலாறு

### வங்காளிகளின் உரிமைகோரல்

மேற்கு வங்கத்தின் தலைநகரான கல்கத்தாவில் இருந்த பாக்பசாரில் நோபின் சந்திரதாஸ் என்பவர் 1866இல் முதன் முதலில் ரசகுல்லா தயாரித்து விற்பனை செய்ததாக வரலாற்றுச்சான்று காட்டி ஒரிசாவின் முயற்சிக்கு வங்காளிகள் எதிர்ப்புத் தெரிவிக்கிறார்கள்.
# சோடியம் ஈரசிட்டேட்டு

**சோடியம் ஈரசிட்டேட்டு** *(Sodium diacetate)* என்பது NaH(C<sub>2</sub>H<sub>3</sub>O<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்று காணப்படும் இச்சேர்மம் அசிட்டிக் அமிலத்தினுடைய உப்பு ஆகும். பதப்படுத்துதல் மற்றும் நுண்ணுயிரி எதிரியாக சோடியம் ஈரசிட்டேட்டு பயன்படுத்தப்படுகிறது.
# சோடியம் ஈரசிட்டேட்டு

## தயாரிப்பு

அசிட்டிக் அமிலத்தை அரை நடுநிலைப்படுத்தலைத் தொடர்ந்து கரைசலை ஆவியாக்குதல் மூலம் இவ்வுப்பு உருவாகிறது. ஓரினயிணைவியாதல் காரணமாக அடர்த்தியான ஒரு கரைசலில் அசிட்டிக் அமிலத்தின் அமிலத்தன்மை அதிகமாதலின் விளைவாக சோடியம் ஈரசிட்டேட்டு உப்பு தோன்றுவதாகக் கருதப்படுகிறது.  
: 2 CH<sub>3</sub>CO<sub>2</sub>H + NaOH → Na<sup>+</sup>[(CH<sub>3</sub>CO<sub>2</sub>)<sub>2</sub>H]<sup>−</sup> + H<sub>2</sub>O
# சோடியம் ஈரசிட்டேட்டு

## அமைப்பு

அசிட்டிக் அமிலத்தின் சோடிய அமிலவுப்பு என்றும் ஐதரசன் பிணைப்புடன் கூடிய எதிர்மின் அயனி (CH<sub>3</sub>CO<sub>2</sub>)<sub>2</sub>H<sup>−</sup>. இன் சோடியம் உப்பு என்றும் இது விவரிக்கப்படுகிறது. இரண்டு ஆக்சிசன் (O-O) அணுக்களுக்கு இடையேயான இடைவெளி 2.47 Å ஆகவும் இருக்கிறது. இவ்வுப்பு கணிசமான அளவில் காணப்படவில்லை என்றாலும் நிலைப்புத்தன்மை கொண்ட படிகங்களாக உருவாகிறது.
# சோடியம் ஈரசிட்டேட்டு

## பயன்கள்

ஒரு உணவுக் கூட்டுப்பொருளாக உப்பாகவும் புளிப்புக்காடியின் சுவை மணமும் இவ்வுப்பு பங்களிக்கும் பயன்களாகும். உணவுக் குறியீட்டு எண் E262 என ஐரோப்பிய ஒன்றியம் இவ்வுப்பை அடையாளப்படுத்துகிறது
# ஓரின இணைவியாதல்

ஓரினயிணைவியாதல் (Homoassociation) என்பது அமிலம் – காரம் வேதியியலில் ஒரு காரமும் அதனுடைய இணை அமிலமும் ஐதரன் பிணைப்பு மூலமாக கொண்டுள்ள இணைவைக் குறிக்கிறது. இச்சொல்லாட்சியானது ஐயுபிஏசி இன் சொல்லாகும். ஓரின இணைத்தல் என்ற சொல்லாட்சியும் சிலவிடங்களில் பயன்படுத்தப்படுகிறது. ஆனால், இது தெளிவற்றதாக உள்ளது ஏனெனில் கரிம வேதியியலில் ஒன்றுவிட்ட பிணைப்புத் திட்டம் என்றவொரு சொற்பிரயோகமும் வழக்கத்தில் உள்ளது.  
பொதுவாக ஓரினயிணைவியாதலின் விளைவாக ஒரு அமிலத்தின் அமிலத்தன்மை அதனாலேயே அதிகரித்துக்கொள்ளப்படுகிறது. உயர் அடர்த்தி நிலைகளில் இச்செயல்விளைவு வலியுறுத்தப்படுகிறது. அதாவது ஓர் அமிலத்தின் அயனியாக்கல் பண்பானது அதன் அடர்த்தியுடன் நேரியல் சாராமல் வேறுபடுகிறது. ஆதார அமிலத்துடன் அதனுடைய இணை காரம் ஐதரசன் பிணைப்பு வழியாக நிலைப்படுத்திக் கொள்ளும்போது இவ்விளைவு தோன்றுகிறது. நன்கு அறியப்பட்ட உதாரணமாக ஐதரோபுளோரிக் அமிலத்தைக் கூறலாம். குறிப்பாக இவ்வமிலம் அடர்த்தியாக இருக்கும் போதைவிட நீர்த்த நிலையில் வலிமையான அமிலமாக உள்ளது.  
:2&nbsp;HF <math>\rightleftharpoons</math> H<sub>2</sub>F<sup>+</sup> + F<sup>−</sup> (ஐதரோபுளோரிக் அமிலம் தன்னயனியாக்கம்) ]])
:HF + F<sup>−</sup> <math>\rightleftharpoons</math> HF<sub>2</sub><sup>−</sup> ((ஓரினயிணைவியாதல்)  
ஒட்டுமொத்தமாக,:  
:3&nbsp;HF <math>\rightleftharpoons</math> HF<sub>2</sub><sup>−</sup> + H<sub>2</sub>F<sup>+</sup>  
இரட்டைபுளோரைடு எதிர்மின் அயனி (HF2−) HF இன் அயனியாக்கலை F−.அயனியை நிலைப்படுத்துவதன் மூலமாக ஊக்குவிக்கிறது. ஐதரோபுளோரிக் அமிலத்தின் அயனியாக்கல் மாறிலியின் பொதுமதிப்பான (10−3.15) அடர்த்தியான HF கரைசலில் குறைக்கப்படுகிறது.
நீரிலா கரைசல்களில் பிரிகைவீதம் குறைவாக இருப்பதால் இந்த ஓரினயிணைவியாதல் விளைவு பெரும்பாலும் அதிகமாக நிகழ்கிறது. கார்பாக்சிலிக் அமிலங்களும் பீனால்களும் இப்பண்பை வெளிப்படுத்துகின்றன . உதாரணம்: சோடியம் ஈரசிட்டேட்டு
# சோன் பப்டி

**சோன் பப்டி** இந்தியாவின் இனிப்பு பண்டமாகும். இது நூலிழைகளால் பின்னப்பட்டது போன்று சதுர வடிவில் காணப்படும்.
# சோன் பப்டி

## வரலாறு

சோன் பப்டி பஞ்சாப் மாநிலத்தில் முதலில் தயாரிக்கப்பட்டது என்றும், சிலர் உத்தரப் பிரதேசம் மாநிலத்தில் முதலில் தயாரிக்கப்பட்டது என கூறுகிறார்கள்.
# சோன் பப்டி

## தேவையான பொருட்கள்

மைதா மாவு, கொண்டைக் கடலை மாவு, சர்க்கரை, நெய், பால் மற்றும் ஏலக்காய்.
# ஆலம்பூர்

**ஆலம்பூர்**,இந்தியாவின்மத்தியப் பிரதேசத்தில்உள்ள பிண்டுமாவட்டத்தில்உள்ள நகரப் பஞ்சாயத்து ஆகும். மல்கர்ராவ்ஓல்கருடைய சாத்ரி ஆலம்பூரில் அமைந்துள்ளது.
# ஆலம்பூர்

## புவியியல்

ஆலம்பூர், இடத்தில்அமைந்துள்ளது.கடல் மட்டத்தில் இருந்து இவ்வூர் சராசரியாக 159 மீட்டர் (521&nbsp;அடி) உயரத்தில் அமைந்துள்ளது. பிந்த்மாவட்டத்தின் தலைநகரில்இருந்து 110 கி.மீ. தொலைவில் உள்ளது. குவாலியரிலிருந்து 100கி.மீ.தொலைவிலும்,தாத்தியாவிலிருந்து 60தொலைவிலும்அமைந்துள்ளது.
# ஆலம்பூர்

## பெயர்க்காரணம்

ஆளுநராக இருந்த ஆலம் சாஹ் பவர் என்ற பெயரில் ஆலம்பூர் எனப்பெயர்பெற்றது. இது சுமார் 14-15-ம் நூற்றாண்டில் உருவாக்கப்பட்டதாக இருக்கும்.
# இந்திய வணிக வங்கி

**இந்திய வணிக வங்கி**, பிரித்தானிய இந்தியாவில் செயற்பட்டுவந்த வணிக வங்கியாகும். 1845ஆம் ஆண்டில் பம்பாய் மாகாணத்தில் (தற்போதைய பம்பாய்) தொடங்கப்பட்ட இவ்வங்கி **அயல்நாட்டு நாணயப் பரிமாற்ற வங்கி** எனவும் அழைக்கப்பட்டது.
இலண்டன், கல்கத்தா, ஆங்காங், பூச்சோ, சாங்காய், ஹங்கோ, யோக்கோகாமா, சிங்கப்பூர் ஆகிய எட்டு கிளைகளுடன் சான் பிரான்சிஸ்கோவில் இருந்து தங்கக் கட்டிகளை இறக்குமதி செய்வதில் முகவராகப் பணியாற்றியது.
# இந்திய வணிக வங்கி

## வீழ்ச்சி

20 ஆண்டுகள் சிறப்பாக செயல்பட்ட பின்னர், 1866இல் உலக அளவில் ஏற்பட்ட பொருளாதார வீழ்ச்சியால், உலகின் பல வங்கிகள் கடும் தோல்வியை சந்தித்தபோது இவ்வங்கியும் தோல்வியை சந்தித்தது.
# இந்திய வணிக வங்கி

## கலைப்பு

இந்திய வணிக வங்கி, இந்திய நிறுமச் சட்டத்தின்படி இந்தியாவில் பதிவுசெய்தது. ஆனால் இங்கிலாந்தில், அந்நாட்டின் சட்டப்படி பதிவு செய்யாமல் அங்கே வணிக நடவடிக்கைகளில் செயல்பட்டதால் மாஸ்டர் ஆப் தி ரோல்ஸ் நீதிமன்றம் இவ்வங்கியை கலைக்க உத்தரவிட்டது.
# இந்திய வணிக வங்கி

## இதனையும் காண்க

- இந்தியாவில் வங்கித்தொழில்
# ருத்ரமாதேவி (திரைப்படம்)

***ருத்ரமாதேவி*** (*Rudhramadevi*) என்பது 2015 ஆம் ஆண்டில் வெளிவந்த இந்தியத் தெலுங்குத் திரைப்படம் ஆகும். முப்பரிமாணத்தில் வெளிவந்த இவ்வரலாற்றுப் படம் தக்காணப் பீடபூமியில் காக்கத்தியப் பேரரசியான ருத்திரமாதேவியின் வாழ்க்கையை மையப்படுத்தித் தயாரிக்கப்பட்டது. குணசேகரின் இயக்கத்தில் அனுசுக்கா செட்டி ருத்ரமாதேவியாக நடித்துள்ளார். இவருடன் அல்லு அர்ஜுன், ரானா தக்குபாடி, பிரகாஷ் ராஜ், நித்யா மேனன், காத்ரீன் திரீசா மற்றும் பலரும் நடித்தனர். திரைப்படத்தில் கதை சொல்லியாக சிரஞ்சீவி நடித்துள்ளார். திரைப்படத்தின் பின்னணி இசையையும், பாடல்களையும் இளையராஜா வழங்கியுள்ளார்.  
*ருத்ரமாதேவி* உலகளாவிய அளவில் 2015 அக்டோபர் 9 இல் தெலுங்கிலும், இந்தி, மற்றும் மலையாள மொழிகளிலும் வெளியிடப்பட்டது. தமிழில் 2015 அக்டோபர் 16 இல் வெளியிடப்பட்டது. திரைப்படத்தில் அனுஷ்காவின் நடிப்பு, பின்னணி இசை, விவரணம் போன்ற அம்சங்கள் விமரிசகர்களின் பாராட்டைப் பெற்றது. 2015 ஆம் ஆண்டில் வெளியான இந்தியத் திரைப்படங்களில் முதல் நாள் வசூலில் இத்திரைப்படம் ஐந்தாவதாக வந்து சாதனை படைந்தது. ஆரம்ப வார இறுதியில் 32 கோடிகள் உலகளவில் வசூலிக்கப்பட்டது.
# புனைவிலி

**புனைவிலி** அல்லது **அல்புனைவு** (*non-fiction*) என்பது உண்மையை அடிப்படையாக கொண்டு எழுதப்படும் இலக்கியப் படைப்பாகும். இதில் சொல்லப்படுகின்ற சம்பவங்கள், மனிதர்கள், மற்றும் தகவல்கள் பெரும்பாலும் உண்மையானதாக இருக்க வேண்டும்.  கற்பனைகளையோ, பொய்மைகளை வைத்து படைக்கப்படும் இலக்கியத்தை எழுத்தாளர் புனைவிலி என சொன்னால், அது ஏமாற்றுவதாக கருத்தப்படும். படைப்பின் மெய் பொய் தன்மையை தெரிவிக்காமல் எழுதப்படும் அனைத்துமே புனைவு என்றே பெரும்பாலும் எடுத்துக் கொள்ளப்படும்.புனைவிலி இலக்கியங்கள் பொதுவாக அகநிலை சார்ந்தோ, புறநிலை சார்ந்தோ எழுதப்படும். இவை பெரும்பாலும் விவரண இலக்கியமாகவே கொள்ளப்படுவதுண்டு. புனைவிலி போன்றல்லாது புனைவு இலக்கியங்களில் பகுதியோ, முழுமையோ கற்பனையின் அடிப்படையில் எழுதப்படுவதாகும்.
# அங்கஜன் இராமநாதன்

**அங்கஜன் இராமநாதன்** (*Angajan Ramanathan*; பிறப்பு: 9 சூலை 1983) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இலங்கை சுதந்திரக் கட்சி உறுப்பினரும், யாழ் மாவட்டக் கட்சித் தலைவரும் ஆவார். இவர் தற்போது இலங்கை நாடாளுமன்றக் குழுக்களின் துணைத்தலைவராகவும், யாழ்ப்பாண மாவட்ட ஒருங்கிணைப்புக்குழு இணைத் தலைவராகவும் உள்ளார். இவர் முன்னர் பிரதி வேளாண்மை விவசாய அமைச்சராக மைத்திரிபால சிறிசேனவின் அமைச்சரவையில் இருந்தார்.
# அங்கஜன் இராமநாதன்

## ஆரம்ப வாழ்க்கை

அங்கஜன் இராமநாதன் 1983 சூலை 9 இல் சதாசிவம் ஈழப்போர்க் காலத்தில் வெளிநாடுகளுக்கு அகதிகளை அனுப்பும் நடவடிக்கைகளில் ஈடுபட்டு பெரும் பொருள் ஈட்டியவர்.  
அங்கஜன் தெல்லிப்பழை மகாஜனக் கல்லூரி, கொழும்பு புனித தோமையர் ஆரம்பப் பாடசாலை, கொழும்பு பன்னாட்டுப் பாடசாலையிலும், பின்னர் சிங்கப்பூரிலும் படித்தார். இவர் ஆத்திரேலியாவில் கணினிப் பொறியியலில் இளநிலைப் பட்டமும், முதுகலை வணிக மேலாண்மைப் பட்டமும் பெற்றார். தேர்தல் காலத்தில் இராமநாதனும் அவரது ஆதரவாளர்களும் ஈபிடிபி துணை இராணுவக் குழுவினால் தாக்கப்பட்டனர். இதற்கு அடுத்த நாள் இராமநாதனின் ஆதரவாளர்கள் யாழ்ப்பாண நகர முதல்வர் யோகேசுவரி பற்குணராஜா மீது துப்பாக்கிச் சூடு நடத்தினர், ஆனாலும் அவர் காயமடையவில்லை. 2010 ஆகத்து மாதத்தில் இராமநாதன் இலங்கை சுதந்திரக் கட்சியின் யாழ் மாவட்ட ஒருங்கிணைப்பாளராக நியமிக்கப்பட்டார்.  
இராமநாதன் 2013 மாகாணசபைத் தேர்தலில் வடமாகாணத்தில் போட்டியிட்டு வட மாகாண சபை உறுப்பினரானார்.  
2015 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டுத் தோல்வியுற்றார். ஆனாலும், அவர் ஐக்கிய மக்கள் சுதந்திரக் கூட்டணியின் தேசியப் பட்டியலூடாக நாடாளுமன்றம் சென்றார். 2018 சூன் 12 இல் இவர் சிறிசேன அமைச்சரவையில் துணை விவசாய அமைச்சராக நியமிக்கப்பட்டார். 2018 இலங்கை அரசியலமைப்பு நெருக்கடியின் போது இவர் தனது பதவியை இழந்தார். ஆனாலும், 2018 அக்டோபரில் மீண்டும் துணை அமைச்சராக நியமிக்கப்பட்டார். 2018 திசம்பரில் நெருக்கடி முடிவடைந்ததை அடுத்து பதவி இழந்தார்.  
அங்கஜன் 2020 நாடாளுமன்றத் தேர்தலில் இலங்கை சுதந்திரக் கட்சியின் வேட்பாளராக யாழ் மாவட்டத்தில் போட்டியிட்டு மாவட்டத்தில் அதிக விருப்பு வாக்குகளுடன் வெற்றி பெற்றார். இவர் தனது தேர்தல் பரப்புரைகளுக்கு முகநூல் விளம்பரங்களுக்காக US$15,000 (ரூ.2.7 மில்லியன்) செலவழித்ததாகவும், இவரது மாமனார் எஸ். வின்சேந்திரராஜனின் கெப்பிட்டல் எஃப்.எம் வானொலி ஊடாகப் பெரும் பரப்புரைகளிலும் ஈடுபட்டார் எனவும் கூறப்பட்டது.  
தேர்தல் வெற்றியின் பின்னர் அங்கஜன் யாழ்ப்பாண மாவட்ட ஒருங்கிணைப்புக் குழுவின் தலைவராக அரசுத்தலைவர் கோட்டாபய ராஜபக்சவினால் நியமிக்கப்பட்டார். அங்கஜன் இப்பதவியைக் கையேற்ற முதலாவது நாள் "மாவட்டத்தின் அனைத்து அபிவிருத்தி நடவடிக்கைகளும் தனது ஒப்புதல் பெறப்பட வேண்டும் என உத்தரவிட்டதுடன், தனது பிரதிநிதியாகவும், மாவட்ட அபிவிருத்திப் பேரவையின் அதிகாரியாகத் தனது தந்தையை நியமித்தார். 2020 ஆகத்து 20 இல் புதிய நாடாளுமன்றம் கூடியபோது அங்கஜன் நாடாளுமன்றக் குழுக்களின் பிரதித் தலைவராக நியமிக்கப்பட்டார்.  
2024 நாடாளுமன்றத் தேர்தலில் அங்கஜன் சனநாயகத் தேசியக் கூட்டணியின் சார்பில் யாழ்ப்பாண மாவட்டத்தில் போட்டியிட்டுத் தோல்வியடைந்தார்.
# அங்கஜன் இராமநாதன்

## தேர்தல் வரலாறு

**அங்கஜன் இராமநாதனின் தேர்தல் வரலாறு**  
| 2010 நாடாளுமன்றம் | யாழ்ப்பாண மாவட்டம் | இலங்கை சுதந்திரக் கட்சி | align= | **தெரிவு** |  |
| --- | --- | --- | --- | --- | --- |
| 2024 நாடாளுமன்றம் | யாழ்ப்பாண மாவட்டம் | சனநாயகத் தேசியக் கூட்டணி | align= | தெரிவு செய்யப்படவில்லை | } |
# அ (இடைச்சொல்)

**அ** என்பது தமிழிற் பயன்படுத்தப்படும் ஓர் இடைச்சொல் ஆகும். இது விகுதி, சாரியை, வேற்றுமை உருபு, சுட்டு, முன்னொட்டு போன்றனவாகப் பயன்படுத்தப்படுகின்றது.
# அ (இடைச்சொல்)

## சுட்டு

அ அகச்சுட்டாகவோ புறச்சுட்டாகவோ அமையலாம். மொழிமுதலில் சுட்டுப்பொருளைக் காட்டும்படி வந்தால் மட்டுமே இது சுட்டாகக் கொள்ளப்படும். எனவே, அன்பு போன்ற சுட்டுப்பொருள் உணர்த்தாத சொற்களைச் சுட்டாகக் கருத முடியாது.
# அ (இடைச்சொல்)

## அகச்சுட்டு

சொல்லின் அகத்தேயிருந்து சுட்டுப்பொருள் உணர்த்துவது அகச்சுட்டாகும். அவன், அந்த, அங்கு, அது முதலிய சொற்களை அ அகச்சுட்டாக அமைவதற்கு எடுத்துக்காட்டுகளாகக் கூறலாம்.
# அ (இடைச்சொல்)

## புறச்சுட்டு

சொல்லின் புறத்தேயிருந்து சுட்டுப்பொருள் உணர்த்துவது புறச்சுட்டாகும். ஆ + இடை = ஆயிடை, ஆ + இருதிணை = ஆயிருதிணை முதலியவற்றை இதற்கு எடுத்துக்காட்டுகளாகக் கூறலாம்.
# அ (இடைச்சொல்)

## வேற்றுமை உருபு

அ என்பது ஓர் ஆறாம் வேற்றுமை உருபாகும். வருமொழி பன்மையாக இருப்பின் இவ்வுருபு பயன்படுத்தப்படும். இது தற்கிழமைப் பொருளிலும் பிறிதின்கிழமைப் பொருளிலும் வரும். வேற்றுமை உருபாக அ பயன்படுத்தப்படுவதற்கு எடுத்துக்காட்டுகளாகத் தன கைகள், தன தாள்கள் முதலியவற்றைக் கூறலாம்.
# கெர்வான் (கிண்ணக்குழி)

**கெர்வான்** *(Kerwan)* என்பது சியரீசு குறுங்கோளின் மேற்பரப்பில் காணப்படும் மிகப்பெரிய ஒரு கிண்ணக்குழியாகும். 2015 ஆம் ஆண்டு பிப்ரவரி மாதத்தில் சியரீசை நெருங்கிய டோன் விண்கலனின் படங்களில் இருந்து கண்டறியப்பட்டுள்ளது. ஆழம் அதிகமில்லாமலும் மத்தியில் உச்சி எதுவுமின்றியும் இக் கிண்ணக்குழி காணப்படுவதாக தெளிவாகத் தெரிவிக்கப்பட்டுள்ளது. மத்தியில் இருந்த உச்சி 15 கிலோமீட்டர் அகலமுள்ள கெரவானின் கிண்ணக்குழியாக அழிக்கப்பட்டிருக்கலாம் எனவும் கருதப்படுகிறது. இம்மையப் பகுதியே மிகப்பழமையானதாகவும் மற்றப்பகுதிகள் புதியதாக உருவாகி அதனில் மேற்பொருந்தியிருக்கலாம் என்று நம்பப்படுகிறது.  
முளைக்கும் மக்காச்சோளத்தின் புனித ஆவியாகக் கருதப்படும் ஓப்பியின் பெயரான கெரவான் இக்கிண்ணக்குழிக்கு பெயராக வைக்கப்பட்டுள்ளது. உலகளாவிய வானியல் ஒன்றியம் ( IAU) சியரீசு குறுங்கோளின் இக்கிண்ணக்குழியின் பெயரை யூலை 3 2015 இல் அங்கீகரித்துள்ளது.
# தயா கமகே

**தயா தர்மபால கிலித்துவ கமகே** (*Daya Dharmapala Kilittuwa Gamage*, பிறப்பு:15 செப்டம்பர் 1960) இலங்கையின் அரசியல்வாதியும், நாடாளுமன்ற உறுப்பினரும் ஆவார்.  
தயா கமகே 2008 மே 10இல் நடைபெற்ற 1வது கிழக்கு மாகாணசபைத் தேர்தலில் ஐக்கிய தேசியக் கட்சியின் வேட்பாளராகப் போட்டியிட்டு வெற்றி பெற்று மாகாணசபை உறுப்பினரானார். இவர் முதலாவது கிழக்கு மாகாணசபையில் எதிர்கட்சித் தலைவராக பணியாற்றினார். இவர் 2012 செப்டெம்பர் 8இல் நடைபெற்ற 2வது கிழக்கு மாகாணசபைத் தேர்தலில் மீண்டும் போட்டியிட்டு வெற்றி பெற்றார்.  
இவர் ஐதேக வேட்பாளராக 2015 நாடாளுமன்றத் தேர்தலில் அம்பாறை (திகாமடுல்ல) மாவட்டத்தில் போட்டியிட்டு 70, 201 விருப்பு வாக்குகள் பெற்று நாடாளுமன்றத்திற்குத் தெரிவானார். இவர் 2015 செப்டம்பர் 4 அன்று ஆரம்பக் கைத்தொழில் அமைச்சராக நியமிக்கப்பட்டார்.
# வாடகையுந்து

வில் ஹிந்துஸ்தான் அம்பாசிடர் வாடகையுந்து]]
யிலுள்ள ரீட்ரோ பிரீமியர் பத்மினி வாடகையுந்து]]  
**வாடகையுந்து** அல்லது **வாடகையூர்தி** (ஆங்கிலத்தில் TAXICAB (அ) TAXI, CAB,) என்பது ஒற்றைப் பயணியோ அல்லது சிறுகுழுவோ தங்கள் விருப்பபடி பயணம் செய்ய ஒரு வாகனஒட்டியுடன் அமர்த்திக்கொள்ளும் ஒரு வகை வாகனம் ஆகும். வாடகையுந்து பயணிகளின் விருப்பத்தின்படி அவர் விரும்பும் இடங்களுக்கு எடுத்துச் செல்கிறது. ஆனால் ஏனைய பொதுப் போக்குவரத்துகளில் பயண ஆரம்பிக்கும் இடம் மற்றும் சேருமிடம் பயணிகளால் அன்றி சேவை வழங்குனர்களாலேயே தீர்மானிக்கப்படும். மேலும் தேவையுணர்ந்து செயற்படும் போக்குவரத்து மற்றும் பகிர்வு வாடகையுந்து (share taxi) ஆனது பேருந்து/டாக்சி எனப் பலவிதமான போக்குவரத்து முறைகளை வழங்குகிறது.
# வாடகையுந்து

## சொற்பிறப்பியல்

மார்ச் 9 1898ல் பாரிசில் முதன்முதலாக வாடகை அளவீடுமானி பொருத்தப்பட்ட டாக்சிகேப்கள் அறிமுகமாயின, அவை டாக்சாமீட்டர்கள் (taxamètres) என்றழைக்கப்பட்டன, பின்பு அக்டோபர் 17 1904, அவை டாக்சிமீட்டர்கள் (taximètres) எனப் பெயர் மாற்றம் செய்யப்பட்டன.  
ஹாரி நதானியேல் ஆலன் என்பவருடைய நியூயார்க் நகரம் டாக்சிகேப் நிறுவனம், 1907ல் பிரான்சிலிருந்து எரிவாயுவினால் இயங்கும் 600 டாக்சிகேப்களை இறக்குமதி செய்தது. அப்பொழுது "taximeter cabriolet"(டாக்சிமீட்டர் காப்ரியோலட்) என்ற வார்த்தையானது "taxicab" (டாக்சிகாப்) எனச் சுருக்கப்பட்டது.  
*டாக்சிமீட்டர்* என்பது பிரெஞ்சு வார்த்தையான "taximètre" என்பதின் தழுவலாகும். முதல்பகுதியான டாக்சி, மத்தியகால லத்தீன் வார்த்தையான "taxa" விலிருந்து பெறப்பட்டது, அதன் அர்த்தம் வரி அல்லது கட்டணம் ஆகும். இதனுடன் அளவீடுதல் எனப்பொருள் தரும் கிரேக்க வார்த்தையான metron (μέτρον) என்பதிலிருந்து மீட்டர் என்ற வார்த்தைப் பெறப்பட்டு சேர்க்கப்பட்டது.  
*காப்ரியோலட்* என்பது, குதிரையால் இழுக்கப்படும் ஒரு வகை வண்டியாகும், இது தாண்டு (leap), துள்ளு (caper) எனப்பொருள் தரும் பிரெஞ்சு வார்த்தையான "காப்ரியோலர் (cabrioler)", குதிக்க(to jumb) எனப் பொருள்படும் இத்தாலி வார்த்தையான "capriolare", காட்டு ஆடு(wild goat), ஆண் மான்(roebuck) எனப்பொருளப்டும் லத்தீன் வார்த்தையான "capreolus" என்பதிலிருந்தும் பெறப்பட்டது.
# சியரீசின் மீதுள்ள பிரகாசமான ஒளிர்புள்ளிகள்

யில் இருளை வெற்றி கொண்டுள்ள பல ஒளிர்புள்ளிகள்]]  
**சியரீசின் மீதுள்ள பிரகாசமான ஒளிர்புள்ளிகள்** *(Bright surface features on ceres)* என்பவை மிளிரிகள் என்றழைக்கப்படும் சியரீசின் மேற்பரப்பில் காணப்படும் பிரகாசமான ஒளிர்புள்ளிகளைக் குறிக்கிறது. டோன் விண்கலம் 2015 ஆம் ஆண்டில் சியரீசின் மீதுள்ள இவ்வொளிர் புள்ளிகளை கண்டறிந்தது.  
மிகப்பிரகாசமான ஒளிர்புள்ளியான மிளிரி 5, பல கொத்துகள் அடங்கிய ஒரு புள்ளியாக 80 கிலோ மீட்டர் விட்டமுள்ள ஆக்கேட்டார் கிண்ணக்குழியில் இருப்பதாக அறிவிக்கப்பட்டுள்ளது . பெரியதும் பிரகாசமானதுமான இக்கொத்தின் ஒளிர்ப்புள்ளி கிண்ணக்குழியின் மையத்திலும் ஒளி தாழ்ந்த மங்கலான பகுதி கிண்ணக்குழியின் கிழக்கு விளிம்பிலும் காணப்படுகிறது. டோன் விண்கலத்தின் ஆரம்பப் பயணத்தின் சுற்றுப்பாதை கட்டத்தில் உணரப்பட்ட அதிகமான எதிரொளிப்புத் திறன், வாயு வெளிப்படுத்தலின் காரணமாகத் தோன்றியதாக இருக்கலாம் என ஊகிக்கப்பட்டது. இப்பிரகாசமானது அதிக எதிரொளிப்புத் திறன் கொண்ட ஒரு பொருளினால் திருப்பப்பட்ட சூரிய ஒளியின் பிரதிபலிப்பாக இருக்கலாம் என்ற முடிவுக்கு நாசா வந்தது. எதிரொளிக்கும் அப்பொருள் பனிக்கட்டி மறும் உப்புகளால் ஆகியிருக்கலாம் எனவும் கருதப்பட்டது . மிளிரிகளின் எதிரொளிப்பு ஒளி சியரீசின் மேற்பரப்பு ஒளிர்வைக் காட்டிலும் 40 சதவீதம் அதாவது நான்கு மடங்கு அதிகமாக இருக்கிறது என்றும் கருதப்படுகிறது
# சியரீசின் மீதுள்ள பிரகாசமான ஒளிர்புள்ளிகள்

## மிளிரி 5

மிகப்பிரகாசமான ஒளிர்புள்ளியான மிளிரி 5, பல கொத்துகள் அடங்கிய ஒரு புள்ளியாக. தண்ணீர் முழுவதும் விண்வெளிக்குள் வெளியேறி தற்பொழுது வெறும் உப்புமட்டும் அங்கு எஞ்சியிருக்கலாம் எனக் கருதப்படுகிறது.இப்பனிமூட்டம் ஆக்கேட்டார் கிண்ணக்குழியின் பாதியளவிற்கு நிரம்பி மேலும் விளிம்புவரை பரவாமல் ஒளிபுள்ளி மிளிரி 5 ஐச் சுற்றிலும் சூழ்ந்திருப்பது போன்ற தோற்றத்தை இது வழங்குகிறது. வாயு வெளிப்படுதல் அல்லது எரிமலை வெளியாதல் என்ற இலக்குக்கு சில ஆதாரங்களை வழங்குவதாகவும் இக்கருத்து இருக்கிறது  
வானியல் இதழ்கள், அறிவியல் பத்திரிகைகள் , செய்தி மூலங்கள் முதலான ஊடகங்களுக்கு டோன் வின்கலத்தின் புகைப்படங்கள் மிகவிரிவான அறிக்கைகள் வெளியிட வழிவகுத்தன:. பனிக்கட்டி, எரிமலைகள், வெந்நீருற்றுகள், உப்புப் படிவுகள், பாறைகள் அல்லது இவைபோல ஏதோவொரு பொருள்
இப்பிரகாசமான ஒளிர்புள்ளிக்கு காரணமாக இருக்கலாம் என்று நாசாவும் கணித்துக் கூறியுள்ளது.  
கிண்ணக்குழியின் தாழ் கோணங்களில் தெரிகின்ற இம்மூட்டம் கிண்ணக்குழியின் வெளிப்புறத்தில் தெரியவில்லை, மற்றும் இம்மூட்டமானது பனிக்கட்டியின் பதங்கமான ஆவியாக ஒளிர்புள்ளிகளுடன் இணைந்திருக்கலாம் என்று குறுங்கோள் வல்லுநர் ஏ.இரிவிக்கின் வானம் மற்றும் தொலைநோக்கி என்ற செய்தி இதழில் ஒரு கருத்தைத் தெரிவித்துள்ளார்
# சியரீசின் மீதுள்ள பிரகாசமான ஒளிர்புள்ளிகள்

## திட்டமிடப்பட்ட உற்று நோக்கல்கள்

டோன் விண்கலம் டிசம்பர் 2015 இல் சியரீசுக்கு 375 கிலோமீடார் அருகில் செல்ல இருப்பதாகத் திட்டமிடப்பட்டுள்ளது. மூன்று மாதங்களுக்கு இவ்விண்கலம் சியரீசின் இவ்வருகாமையில் இருந்து டோன் விண்கலத்தின் அண்டக்கதிர் மற்றும் நியூட்ரான் உணர்த்திகள் சியரீசின் ஈர்ப்பு விசை மற்றும் மேற்பரப்பு வேதிப்பொருட்கள் போன்ற தரவுகளை அளிக்கும் எனவும் எதிர்பார்க்கப்படுகிறது.
# சியரீசின் மீதுள்ள பிரகாசமான ஒளிர்புள்ளிகள்

## படக்காட்சியகம்

| <>சியரீசின் மீதுள்ள பிரகாசமான ஒளிர்புள்ளிகள்:
" மிளிரி 1" (மேல் வரிசை) (சுற்றுப்புறத்தை விட குளிர்ந்தது);
" மிளிரி 5" (அடியில்) (சுற்றுப்புறத்தை விட வெப்பமானது) (ஏப்ரல் 2015).</> | } |
| --- | --- |
# ஜூனோ (தொன்மவியல்)

**ஜூனோ** (Juno) என்பவர் உரோமத் தொன்மவியலில் காணப்பபடும் ஒரு பெண் தெய்வம் ஆவார். இவர் உரோமக் கடவுள்களின் அதிபதியான ஜுப்பிட்டரின் சகோதரியும் மனைவியும் ஆவார். கிரேக்கத் தொன்மவியலில் இவருக்கு ஒப்பானவர் சியுசுவின் மனைவியான எரா ஆவார். இவரே உரோமக் கடவுள்களின் இராணி. இவர் திருமணத்திற்கும் பிறப்பிற்குமான கடவுள் ஆவார். மார்ஸ் மற்றும் வல்கன் ஆகியோர் இவரின் பிள்ளைகளாவர். இவர் விவசாயத்திற்கான கடவுளாகிய சற்றேனினது மகள் ஆவார். இவரின் வாகனம் மயில் ஆகும்.
# பார்பாரா அசுகின்சு

**பார்பாரா எஸ். அசுகின்சு (Barbara S. Askins)** (பிறப்பு: 1939) ஓர் அமெரிக்க வேதியியலாளர். போதுமான ஒளிபடாத ஒளிப்பட எதிர்நகல்களின் உருவத்தை மேம்படுத்தும் வழிமுறையைப் புதிதாகப் புனைந்தார். இம்முறையை நாசாவும் மருத்துவத் தொழில்துறையும் பயன்கொள்கின்றன. இது அசுகின்சுக்கு 1978ஆம் ஆண்டிற்கான தேசியப் புதுமைப்புனைவு பெருமையை ஈட்டித் தந்தது.
# பார்பாரா அசுகின்சு

## இளம்பருவமும் கல்வியும் தொடக்கநிலை வாழ்க்கைப்பணியும்

பார்பாரா அசுகின்சு (நியே சுகாட்) 1939இல் டென்னசியில் உள்ள பெல்ஃபாசுட்டில் பிறந்தார். முதலில் இவர் ஆசிரியராக இருந்து, பிறகு மகனும் மகளும் பிறந்த்தும் பள்ளியில் அறிவியல் கல்வியைத் தொடர்ந்தார். இவர் அண்ட்சுவில்லியில் உள்ள அலபாமா பல்கலைக்கழகத்தில் அறிவியல் இளவல் பட்டமும் அறிவியல் முதுவர் பட்டமும் பெற்றார். இவரே இத்தகைமையை முதன்முதலில் ஈட்டிய பெண்ணாவார்.  
அசுகின்சு அமெரிக்க வேதியியல் கழகத்திலும் சிக்மா சி தகைமை ஆய்வுக் கழகத்திலும் அமெரிக்க அறிவியல் மேம்பாட்டுக் கழகத்திலும் உலக வருங்காலக் கழகத்திலும் உறுப்பினராக இருந்தார்.
# நாயாடி

**நாயாடி** என்பவர்கள் குறவர்களின் ஒரு பிரிவான பழங்குடி சாதியினர் ஆவர். இவர்கள் கேரளம், தமிழ்நாடு,கர்நாடகம் ஆகிய மாநிலங்களில் வாழ்கின்றனர். இவர்கள் நல்ல கரிய நிறம் கொண்டவர்களாகவும், உயரமானவர்களாகவும் இருப்பர். இவர்கள் தமிழ்போன்ற மொழியைப் பேசுபவர்கள். ஒருகாலத்தில் இவர்களைக் கண்டாலே தீட்டு என்று ஒடுக்கப்பட்டிருந்தனர்.
# நாயாடி

## தற்கால இலக்கியத்தில்

இவர்களைப் பற்றி அறம் (சிறுகதைத் தொகுதி) தொகுப்பில் இடம்பெற்ற ஒரு சிறுகதையான நூறு நாற்காலிகள் என்ற சிறுகதையை ஜெயமோகன் எழுதியுள்ளார்.
# அசோக் மித்ரா

**அசோக் மித்ரா** (10, ஏப்பிரல்,1928-1 மே 2018) என்பவர் மார்க்சியப் பொருளியலாளர், அரசியலாளர், கட்டுரையாளர், நூலாசிரியர் எனப் பன்முக ஆளுமைகள் கொண்டவர். மேற்குவங்க மாநில அரசில் நிதி அமைச்சராகவும் நடுவணரசின் பொருளியல் முதன்மை ஆலோசகராகவும் பணி செய்தவர்.
# அசோக் மித்ரா

## இளமையும் கல்வியும்

அசோக் மித்ராவின் இளமைப் பருவம் கீழை வங்கத்தின் தாக்கா என்னும் ஊரில் கழிந்தது. இளங்கலைப் பட்டத்தை தாக்கா பல்கலைக் கழகத்திலும் முதுகலைப் பட்டத்தை பனாரசு இந்து பல்கலைக்கழகத்திலும் பெற்றார். 1953 ஆம் ஆண்டில் பேராசிரியர் சான் டின்பர்சன் என்பவரின் வழிகாட்டலில் பொருளியல் ஆய்வுப்
பட்டம் இவருக்குக் கிடைத்தது.
# அசோக் மித்ரா

## பணிகள்

1950 களில் தில்லிப் பொருளியல் நிறுவனத்தில் பணியில் சேர்ந்தார். லக்னோ பல்கலைக் கழகத்தில் ஈராண்டுகள் பொருளியல் விரிவுரையாளராகப் பணி செய்தார். 1960 களில் வாசிங்டனில் பொருளியல் வளர்ச்சி நிறுவனத்தில் கற்பிக்கும் பணியில் பதவி வகித்தார். பாங்காக்கில் ஐக்கிய நாட்டுப் பொருளியல் குழுவில் ஆசிரியப் பணி ஆற்றினார். 1977-87 மேற்கு வங்க அரசின் நிதி அமைச்சராக இருந்தார். அப்போதைய முதலமைச்சர் ஜோதி பாசுவுடன் ஏற்பட்ட கருத்து வேறுபாட்டால் அமைச்சர் பதவியைத் துறந்தார். உலக வங்கியில் பணி, பின்னர் கொல்கத்தாவில் தொடங்கப்பட்ட இந்திய மேலாண்மை நிறுவனத்தில் பேராசிரியராகவும் பொறுப்பேற்றார். 1990 இல் இந்திய மாநிலங்கள் அவையில் உறுப்பினராகவும் நாடாளுமன்ற நிலைக் குழுவின் தலைவராகவும் இருந்தார்.
# அசோக் மித்ரா

## எழுத்துப்பணி

தி டெலிகிராப், பொருளியல் அரசியல் வார இதழ் போன்ற பத்திரிக்கைகளில் அவ்வப்போது கட்டுரைகள் எழுதி வந்தார். சே குவேராவை இவர் நேரில் சந்தித்த நிகழ்வை இவர் வாழ்க்கையில் நடந்த முக்கிய நிகழ்வாக இவர் கருதுகிறார்.
# அசோக் மித்ரா

## எழுதிய நூல்களில் சில

- Calcutta Diary (1977)
- The Nowhere Nation (2011)
- Terms of Trade and Class Relations (1977)
- Cutting Corners (2004)
- The Protest is stiil on (2007)
- From the Ramparts (2006)
- The Starkness of it (2008)
- The Hoodlum years (1979)
- A Prattlers Tale
- Apila-Capila (2003)
# எம். வேலுகுமார்

**எம். வேலுகுமார்** (பிறப்பு: 16 சனவரி 1973) இலங்கை, மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்..
# எம். வேலுகுமார்

## வாழ்க்கைக் குறிப்பு

வேலுகுமார் 1973 சனவரி 16 இல் பிறந்தார். பின்னர் கொழும்புப் பல்கலைக்கழகத்தில் வணிக முகாமைத்துவத்தில் பட்டம் பெற்று, இவர் 2015 இல் தமிழ் முற்போக்குக் கூட்டணியின் பிரதித் தலைவர்களில் ஒருவராக நியமிக்கப்பட்டார்.  
வேலுகுமார் 2013 மாகாணசபைத் தேர்தல்களில் தமிழ் முற்போக்குக் கூட்டணியின் சார்பில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு மத்திய மாகாணசபை உறுப்பினரானார். பின்னர் இவர் 2015 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். மீண்டும் 2020 நாடாளுமன்றத் தேர்தலில் ஜனநாயக மக்கள் முன்னணியின் சார்பில் ஐக்கிய மக்கள் சக்தியின் வேட்பாளராகக் கண்டியில் போட்டியிட்டு வெற்றி பெற்றார்..
# எம். வேலுகுமார்

## தேர்தல் வரலாறு

**எம். வேலுகுமாரின் தேர்தல் வரலாறு**  
| 2013 மாகாணசபை | கண்டி மாவட்டம் | ஜனநாயக மக்கள் முன்னணி | ஐக்கிய தேசிய முன்னணி | align= | **தெரிவு** |  |
| --- | --- | --- | --- | --- | --- | --- |
| 2015 நாடாளுமன்றம் | கண்டி மாவட்டம் | ஜனநாயக மக்கள் முன்னணி | ஐக்கிய தேசிய முன்னணி | align= | **தெரிவு** |  |
| 2020 நாடாளுமன்றம் | கண்டி மாவட்டம் | ஜனநாயக மக்கள் முன்னணி | ஐக்கிய மக்கள் சக்தி | align= | **தெரிவு** | } |
# புது தில்லி–சென்னை முதன்மை வழித்தடம்

**தில்லி- சென்னை வழித்தடம்** இந்தியாவின் கிழக்கு கடற்கரை சமவெளிகளின் தெற்குபகுதி , கிழக்குத் தொடர்ச்சி மலைகள் , தக்காண பீடபூமி மற்றும் யமுனா பள்ளத்தாக்குகள் வழியே தில்லியையும், சென்னையையும் இணைக்கும் ஒரு தொடருந்து பாதை ஆகும்  
நீளம் கொண்ட இந்த வழித்தடம், தில்லி, ஹரியானா, உத்திரப்பிரதேசம், இராச்சசுத்தான், மத்தியப்பிரதேசம், மகாராட்டிரம், தெலுங்கானா, ஆந்திரப்பிரதேசம், தமிழ்நாடு ஆகிய மாநிலங்களை இணைக்கிறது. இந்த வழித்தடத்தில் கிராண்ட் ட்ரங்க் விரைவுவண்டி இயங்குவதால், *கிராண்ட் ட்ரங்க் வழித்தடம்* என்ற பெயராலும் அழைக்கப்படுகிறது.  
கிராண்ட் ட்ரங்க் வழித்தடமானது *பிரிவு அ* என்று வகைப்படுத்தப்பட்டுள்ளது, எனவே இதன் வழியே செல்லும் தொடருந்து 160கி.மீ வரை வேகமாக செல்லமுடியும்.
# புது தில்லி–சென்னை முதன்மை வழித்தடம்

## வரலாறு

- 1904ல் ஆக்ரா-தில்லி நேர்ப்வழித்தடம் திறக்கப்பட்டது. அவற்றுள் சில புதுதில்லியின் கட்டுமானத்தின்பொழுது சீரமைக்கப்படது(1927-28ல் திறக்கப்பட்டது).
- 1881ல் குவாலியர் மன்னரால் ஆக்ரா - குவாலியர் பாதை திறந்து வைக்கப்பட்டது பின்னர் இது சிந்தியா மாநில இரயில்வே என்றழைக்கப்பட்டது.
- 1889ல் இந்திய உள்நாட்டு இரயில்வே நிறுவனம் குவாலியர் - ஜான்சி மற்றும் ஜான்சி - போபால் வழித்தடத்தினை நிர்மாணித்தனர்.
- 1884ல் போபாலின் பேகம் என்பவரால் போபால் - இட்டார்சி வழித்தடம் திறந்து வைக்கப்பட்டது.
- 1899ல் விசயவாடா - சென்னை வழித்தடம் கட்டமைக்கப்பட்டது.  
விசயவாடா - காசிபேத் பிரிவு 1985-88ல் மின்சாரமயமாக்கப்பட்டது.  
காசிபேத்-இராமகுண்டம்-பாலர்சா- நாக்பூர் பிரிவு 1987-89ல் மின்சாரமயமாக்கப்பட்டது.  
1988-89ல் போபால் - இட்டார்சி பிரிவும், நாக்பூர் - இட்டார்சி பிரிவு 1990-91லும் மின்சாரமயமாக்கப்பட்டது.  
1984-89ல் ஆக்ரா போபால் பிரிவு மின்சாரமயமாக்கப்பட்டது.  
1982-85ல் ஆக்ரா - பரிதாபாத் பிரிவு மின்சாரமயமாக்கப்பட்டது.
# அகத்தியர் குணபாடம்

**அகத்தியர் குணபாடம்**, என்பது அகத்தியரால் எழுதப்பட்ட உணவு குறித்த நூல் ஆகும். சித்த மருத்துவ நூலில் முக்கியமானதாக இது கருதப்படுகிறது. இந்நூலிலுள்ள சில பாடல்கள்.
# அகத்தியர் குணபாடம்

## பேரீச்சை

பேரீந் தெனுங்கனிக்குப் பித்த மத மூர்ச்சை சுரம்  
நீரார்ந்த ஐயம் நெடுந்தாகம் - பேரா  
ரத்த பித்த நீரழிவி லைப்பாரும் அரோசி  
உரத்த மலக் கட்டு மறும் ஓது.
# அகத்தியர் குணபாடம்

## உளுந்து

செய்ய உருந்திற்குச் சிலேத்மவனி லற்பிறக்கும்  
வெய்யபித்தம் போமந்தம் வீறுங்காண் -மெய்யதனில்  
என்புருக்கி தீரும் இடுப்புக் கடுபலமாம்  
முன்பு விருத்தியுண்டாய் முன்
# புளுட்டோனியம்(IV) புளோரைடு

**புளுட்டோனியம்(IV) புளோரைடு** *(Plutonium(IV) fluoride)* என்பது PuF<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற புளுட்டோனியம் சேர்மங்கள் போலவே புளுட்டோனியம்(IV) புளோரைடையும் அணுக்கரு ஆயுதப் பரவல் தடுப்பு ஒப்பந்தம் கட்டுப்படுத்துகின்றது.  
புளுட்டோனியம்(IV) புளோரைடுடன் பேரியம், கால்சியம் அல்லது இலித்தியம் ஆகிய தனிமங்களில் ஒன்றைச் சேர்த்து 1200 <sup>0</sup> செல்சியசு வெப்பநிலைக்குச் சூடுபடுத்தினால் உலோக புளூட்டோனியம் தயாரிக்க முடியும்.  
:PuF<sub>4</sub> + 2 Ba → 2 BaF<sub>2</sub> + Pu
:PuF<sub>4</sub> + 2 Ca → 2 CaF<sub>2</sub> + Pu
:PuF<sub>4</sub> + 4 Li → 4 LiF + Pu
# தி புளூ மார்பிள்

விண்கலம் எடுத்த படம். ஆண்டு: 1972]]  
**தி புளூ மார்பிள்** (*The Blue Marble*) என்பது புவி(பூமி)யின் பிரபலமான ஒளிப்படம் ஆகும். இதை 1972ஆம் ஆண்டின் திசம்பர் ஏழாம் நாளில் *அப்பல்லோ 17* விண்கலம் எடுத்து அனுப்பியது. இந்த படம் தொலைவில் இருந்து எடுக்கப்பட்டது. வரலாற்றில் அதிகம் பகிரப்பட்ட படங்களில் இதுவும் ஒன்று.  
இறுதியாக, புவியின் முழுப்படம் 2015ஆம் ஆண்டின் ஜூலை ஆறாம் நாளில் எடுக்கப்பட்டது.
# 1722

**1722** (MDCCXXII) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1722

## நிகழ்வுகள்

- பெப்ரவரி 26 - யாழ்ப்பாணத்தின் தளபதியாக யாக்கோப் டெ யொங் (மூத்தவர்) நியமிக்கப்பட்டார்.
- மார்ச் 8 - ஈரானின் குல்னாபாத் நகரில் ஆப்கானித்தானின் மகுமுது ஒட்டாக் தலைமையில் பஷ்தூனியர்கள் பாரசீகர்களைத் தோற்கடித்தனர்.
- ஏப்ரல் 5 (உயிர்ப்பு ஞாயிறு) - டச்சு இராணுவத் தலைவர் யாக்கோப் ரொகெவீன் ஈஸ்டர் தீவில் தரையிறங்கினார்.
- சூலை - உருசிய-பாரசீகப் போர் ஆரம்பித்தது.
- ஆகத்து 15 - பென்சில்வேனியாவில் வில்ல்லியம் பாட்டின், 17, கொலைக்குற்றத்திற்காகத் தூக்கிலிடப்பட்டான்.
# 1722

## பிறப்புகள்

- டிசம்பர் 23 - ஏக்சல் பிரெடரிக் குரான்ஸ்டெட், சுவீடன் வேதியியலாளர் (இ. 1765)
- ஐதர் அலி, மைசூர் சுல்தான் (இ. 1782)
- அகமது ஷா துரானி, ஆப்கானித்தானத்தின் முதல் அமீர் (இ. 1773)
# ஹுலக் கிப்பான்

**ஹுலக் கிப்பான்** அல்லது **வெள்ளைப் புருவக் குரங்கு** (Hoolock gibbon) என்பது கிப்பன் குடும்பத்தைச் சேர்ந்த ஒரு முதனி விலங்கினம் ஆகும். இவை வங்கதேசம், வடகிழக்கு இந்தியா, தென்மேற்கு சீனா ஆகிய இடங்களில் காணப்படுகிறது. இவைதான் இந்தியாவில் காணப்படும் ஒரே வாலில்லா குரங்கு ஆகும். இதுவே மிசோராமின் மாநில விலங்காகும்.
# ஹுலக் கிப்பான்

## விளக்கம்

கிப்பன் இனங்களில் இது இரண்டாவது பெரிய கிப்பன் ஆகும். இவை 60 முதல் 90 செமீ அளவுவரை வளரக்கூடியவை. 6 முதல் 9 கிலோ எடை இருக்கும். ஆண் பெண் இரண்டும் ஒரே அளவு கொண்டவை. ஆனால் அவை நிறத்தால் கணிசமாக வேறுபடுகின்றன. ஆண் கிப்பன்கள் கருப்பு நிறத்திலும், ஆங்காங்கே பழுப்பு நிறம் கொண்டும் காணப்படும். பெண் குரங்குகள் சாம்பல் கலந்த பழுப்பு நிறத்திலும், மார்பு கழுத்து ஆகியவை அடர் நிறத்தில் இருக்கும். ப வெள்ளை நிற வளையங்கள் அவற்றின் கண்கள், வாய் ஆகியவற்றை சுற்றி இருக்கும். புருவங்களும் வெள்ளை நிறத்தில் இருக்கும் முகத்தில் முகமூடி அணிந்தது போன்ற தோற்றத்தைக் கொடுக்கும்.
# ஹுலக் கிப்பான்

## இந்தியாவில் காணப்படும் இடங்கள்

இவை வடகிழக்கு இந்தியாவில் பிரம்மபுத்ராவின் தெற்கு, திபாங் ஆற்றின் கிழக்குக்கு இடைபட்ட பகுதிகளில் காணப்படுகின்றன. இந்த பகுதிகளில் இந்தியவின் ஏழு வடகிழக்கு மாநிலங்களான அருணாச்சல பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா ஆகியவை அடங்கும்.
# ஹுலக் கிப்பான்

## நடத்தை

மற்ற கிப்பன்கள் போலவே இவை பகலாடிகள் ஆகும். இதற்கு வளையத்தக்க தோள்பட்டை இருப்பதால் கைகளை நன்கு அசைக்க முடியும். இதன் நீண்ட கைகள் கொக்கிபோல மரக்கிளைகளைப் பிடித்துக் கொள்ளும். ஒரு கையினால் ஒருகிளையை பிடித்துகொண்டு ஊசலாடிக்கொண்டே மறுகையால் இன்னொரு கிளையை பிடித்துக் கொள்ளும். ஆண் பெண் இணையாகவோ, குடும்பமாகவோ வாழ்கின்றன. இவற்றின் முதன்மை உணவு பழங்கள், பூச்சிகள், இலைகள் ஆகும்.
பெண் குரங்குகள் சூல் கொண்டு ஏழுமாதம் கழித்து குட்டிகளை ஈனுகின்றன. குட்டிகளின் முடிகள் பால் வெள்ளை அல்லது சாம்பல்பழுப்பு நிறத்தில் இருக்கும். ஆறு மாதங்களுக்கு பின்னர் ஆண் குரங்குகள் நிறம் கொஞ்சம் கொஞ்சமாக கருப்பாக மாறத்துவங்கும். பெண் குரங்குகள் தனது வாழ்நாள் முழுவதும் சாம்பல்பழுப்பு நிறத்தில் இருக்கும் ஒன்பது ஆண்டுகளுக்கு பிறகு, நன்கு முதிர்ந்து முடிகள் அதன் இறுதி நிறத்தை அடைகிறது. காடுகளில் இவற்றின் வாழ்நாள் சுமார் 25 ஆண்டுகள்.
# புளுட்டோனியம் போரைடு

தொகுதிகளாக சிவப்பு நிறத்தில் புளுட்டோனியம் அணுக்கள் நீல நிறத்தில் கனசதுர வடிவத்தில் உள்ளன.]]  
**புளுட்டோனியம் போரைடு** *(plutonium boride)* என்பது புளுட்டோனியமும் போரானும் நேரடியாக வெற்றிடச் சூழலில் குறைக்கப்பட்ட அழுத்தத்தில் வினைபுரிந்து உண்டாகும் ஒரு கனிம வேதியியல் சேர்மமாகும்.  
TiB, ZrB மற்றும் HfB சேர்மங்களைப் போல <math>1200^\circ</math> செல்சியசு வெப்பநிலையில் 40 முதல் 70 சதவீத போரான் சேர்ந்துள்ள புளுட்டோனியம் போரைடு உருவாவதாகவும், அதில் Pu-B பிணைப்பு நீளம் 2.46 Å மற்றும் NaCl படிக அமைப்புடனும் காணப்படும் என்றும் கருதப்படுகிறது. புளுட்டோனியம் போரைடின் இருப்பு குறித்து பல்வேறு எதிர்ப்புகள் தோன்றி விவாதிக்கப்பட்டு வருகின்றன  
<math>800^\circ</math>செல்சியசு வெப்பநிலையில் PuB<sub>2</sub> உருவாகிறது. மற்ற இருபோரைடுகள் போலவே புளுட்டோனியம் இருபோரைடும் படிக அமைப்பைக் கொண்டுள்ளது.  
<math>1200^\circ</math> செல்சியசு வெப்பநிலையில் 70 முதல் 85 சதவீத அளவு போரானுடன் சேர்ந்தால் PuB<sub>4</sub> மற்றும் PuB<sub>6</sub> போரைடுகளின் கலவை உண்டாகிறது. வெப்பநிலை அதிகரிக்கும் போது PuB<sub>6</sub> அதிகமாக உருவாகிறது. PuB<sub>4</sub> சேர்மம் UB<sub>4</sub> சேர்மத்தைப்போல நான்முக அமைப்பையும், PuB<sub>6</sub> , CaB<sub>6</sub>, LaB<sub>6</sub> சேர்மங்கள் போல கனசதுர அமைப்பையும் கொண்டுள்ளன.  
PuB<sub>100</sub> என்ற போரைடு மிகவும் குறிப்பிடத்தக்க விவாதங்களுக்கு இடமளித்துள்ளது. இதன் இருப்பு போரான் மாசடைதலின் முக்கியத்துவத்தை விளக்குகிறது. போரைடுகள் 1 சதவீத மாசு அடைந்திருந்தாலும் அவற்றின் படிக வடிவங்கள் மாறுபடுகின்றன.
# குஞ்ச பிகாரி திரிபாதி

**குஞ்ச பிகாரி திரிபாதி**, சமஸ்கிருதத்திலும், ஒடியா மொழியிலும் பேராசிரியர் ஆவார்.
# குஞ்ச பிகாரி திரிபாதி

## வாழ்க்கைக் குறிப்பு

இவர் 1911ஆம் ஆண்டின் செப்டம்பர் மாதத்தில் நான்காம் நாளில் பிறந்தார். இவர் கட்டக் மாவட்டத்தின் பாங்கியைச் சேர்ந்தவர். இவர் ரேவன்ஷா பல்கலைக்கழகத்திலும், பட்னா பல்கலைக்கழகத்திலும் பேராசிரியராக இருந்தார்.
# குஞ்ச பிகாரி திரிபாதி

## எழுதியவை

- The Origin & Development of Oriya Language
- த இபங்குசன் ஆப் ஒடியா லாங்குவேஜ் அண்ட் ஸ்க்ரிப்ட்
- ஒடிய மொழி எழுத்தின் பரிணாமம்
- பிலாத்ரே ஒடியா போதி
- ஆம் கர் போதி
# கார்ல் மார்க்சின் கணிதக் குறிப்பேடுகள்

***கார்ல் மார்க்சின் கணிதக் குறிப்பேடுகள்*** (*Mathematical manuscripts of Karl Marx*) பேரளவில் காரல் மார்க்சு 1873-1883களில் வகைக்கெழு நுண்கலனம் (Differential Calculus) பற்றிப் புரிந்துகொள்ள மேற்கொண்ட ஆய்வுகளை உள்ளடக்குகிறது. சோஃபியா யாவ்னோசுகாயா மொழிபெயர்த்த உருசியப் பதிப்பு 1968இல் வெளியிடப்பட்டது. ஆங்கிலப் பதிப்பு 1983இல் வெளியிடப்பட்டது. கவுச்சியும் வியர்சுடிராசும் உருவாகிய சீரிய அடிப்படைகளை மார்க்சு அறியாத நிலையை இந்நூல் காட்டுகிறது. இது சீனக் கணிதவியலாளரிடையே அற்செந்தர பகுப்பாய்வைப் பற்றிய ஆர்வத்தினைத் தூண்டியுள்ளது.
# சாராய விளக்கு

**சாராய விளக்கு** *(Alcohol burner)* என்பது ஆய்வகங்களில் தீச்சுடரை உருவாக்கப் பயன்படுத்தப்படும் ஒரு உபகரணம் ஆகும். மிகுந்த பாதுகாப்பானவை என்பதால் பன்சன் சுடரடுப்புகளுக்கு மாற்றாக இவை ஆய்வுக்கூடங்களில் பயன்படுத்தப்படுகின்றன. சாராய விளக்குகளில் உண்டாகும் தீச்சுடர் வெப்பம் குறைவாகவும் தோராயமாக இரண்டு அங்குல உயரத்துடன் எரியக்கூடியதாகவும் இருக்கிறது. பொதுவாக இரண்டு வகையான சாராய விளக்குகள் பயன்படுத்தப்படுகின்றன. அலுமினிய சாராய விளக்குகள் மற்றும் கண்ணாடி சாராய விளக்குகள் என்பன அவ்விரண்டு வகைகளாகும். சாராய விளக்குகளில் மற்ற சுடர் விளக்குகளைப் போல அதிக வெப்பம் தோன்றுவதில்லை ஆனால் அவை மூலக்கூற்று ஆய்வியலுக்கு போதுமானவையாக உள்ளன. ஆய்வக உபகரணங்களான தொற்று நோய் தடுப்பூசிகள், இடுக்கிகள் ஆகியவற்றின் கிருமிகளைக் கொல்ல இத் தீச்சுடரைப் பயன்படுத்த முடியும் . ஆய்வுக்குத் தேவையான சிறிய அளவிலான நீர்மங்களைக் கொதிக்க வைக்கவும் இத்தீச்சுடர் உதவும் .
# சாராய விளக்கு

## பயன்படுத்தும் முறை

எரியக்கூடிய நீர்மங்களான அசிட்டோன், எத்தனால், தொலுயீன், எக்சேன், கார்பன் இருசல்பைடு , பெட்ரோல் , மண்ணென்ணெய், கையடுப்பு எரிபொருள் முதலானவற்றில் ஒன்றை சாராய விளக்கில் பாதி அளவுக்கு நிரப்பவேண்டும்
. இவ்வெரிபொருள்களின் தீப்பற்றுநிலை 37.8 <sup>0</sup> வெப்பநிலைக்கு குறைவானதாக இருக்கும். இவற்றை IA வகை எரிபொருட்கள் என வகைப்படுத்துவர். விளக்குத் திரியின் அடிப்பகுதியை எரிபொருளால் நனைக்க வேண்டும். முதல்முறை பயன்படுத்துவதெனில் தீப்பிடித்து எரியும் போது திரி கருப்பாக மாறாமல் இருக்க திரியின் மேல்முனையையும் சிறிதளவு எரிபொருளால் நனைத்துக் கொள்ள வேண்டும்.
# சாராய விளக்கு

## பாதுகாப்பு

கொளுத்துவதற்கு முன் எரிபொருள் சிதறலை சோதித்துக் கொள்ளல் வேண்டும். தீக்குச்சி அல்லது பற்றவைப்பானால் திரியைக் கொளுத்தி விளக்கை எரியவைக்கவேண்டும். உபயோகித்தப் பின் சாராய விளக்கின் மூடியால தீச்சுடரை அணைக்க வேண்டும். உபயோகத்தில் இல்லாத வேளைகளில் விளக்கை மூடி வைத்திருக்கவும் வேண்டும்.
# இருபுரோமின் ஐந்தாக்சைடு

**இருபுரோமின் ஐந்தாக்சைடு** *(Dibromine pentoxide)* என்பது Br<sub>2</sub>O<sub>5</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமின் மற்றும் ஆக்சிசன் சேர்ந்து இச்சேர்மம் உருவாகிறது. நிறமற்றுக் காணப்படும் இச்சேர்மம் -20 0 செல்சியசு வெப்பநிலைக்கு கீழ் நிலைப்புத்தன்மையுடன் காணப்படுகிறது. இருபுரோமின் ஐந்தாக்சைடு O2Br-O-BrO2 என்ற மூலக்கூறு அமைப்புடனும் வளைந்த Br-O-Br பிணைப்புகளின் பிணைப்புக் கோணம் 121.2° ஆகவும் கொண்ட அமைப்பில் காணப்படுகிறது. ஒவ்வொரு BrO3 குழுவும் உச்சியில் புரோமின் அணுவைக் கொண்ட பட்டைக்கூம்பு வடிவத்துடன் காணப்படுகிறது.
# இருபுரோமின் ஐந்தாக்சைடு

## தயாரிப்பு

புரோமின் கரைசலை ஓசோன் கலந்த இருகுளோரோமீத்தேனுடன் தாழ்வெப்பநிலைகளில் வினைபடுத்துவதாலும் புரோப்பியோநைட்ரைலை மீள்படிகமாக்கலாலும் இருபுரோமின் ஐந்தாக்சைடு தயாரிக்க முடியும்.
# கும்பகோணம் மேட்டுத்தெரு விசுவநாதசுவாமி கோயில்

**கும்பகோணம் மேட்டுத்தெரு விசுவநாதசுவாமி கோயில்** தஞ்சாவூர் மாவட்டம் கும்பகோணம் மேட்டுத்தெருவில் உள்ள சிவன் கோயிலாகும்.
# கும்பகோணம் மேட்டுத்தெரு விசுவநாதசுவாமி கோயில்

## மூலவர்

இக்கோயிலின் மூலவர் லிங்கத்திருமேனியாக உள்ளார். அவர் விசுவநாதசுவாமி என்றழைக்கப்படுகிறார். மூலவர் சன்னதியின் வடப்புறம் விசாலாட்சி அம்மன் சன்னதி உள்ளது.
# கும்பகோணம் மேட்டுத்தெரு விசுவநாதசுவாமி கோயில்

## பிற தெய்வங்கள்

மூலவருக்கு முன்பாக உள்ள முன் மண்டபத்தில் வலது புறம் விநாயகர் உள்ளார். இடது புறம் சுப்பிரமணியர் உள்ளார். இக்கோயிலில் நவக்கிரக சன்னதியும், ஆஞ்சநேயர் சன்னதியும் உள்ளன. கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், துர்க்கை ஆகியோர் உள்ளனர்.
# கும்பகோணம் மேட்டுத்தெரு விசுவநாதசுவாமி கோயில்

## விநாயகர் சிறப்பு

இங்குள்ள இவ்விநாயகர் செங்கழுநீர் விநாயகர் என அழைக்கப்படுகிறார். விசுவநாதசுவாமி கோயில் என்பதைவிட செங்கழூநீர் விநாயகர் கோயில் என்றே உள்ளூரில் இக்கோயிலை அழைக்கின்றனர்.
# கும்பகோணம் வினைதீர்த்த தெரு விசுவநாதசாமி கோயில்

**கும்பகோணம் வினைதீர்த்தான் தெரு வினைதீர்த்த விசுவநாதசாமி கோயில்** தஞ்சாவூர் மாவட்டம் கும்பகோணம் பேட்டைச்சாலைக்காரத் தெருவின் அருகேயுள்ள வினை தீர்த்தான் தெருவில் அமைந்துள்ள சிவன் கோயிலாகும். இத்தெரு வினைதீர்த்தான் செட்டி தெரு என அழைக்கப்படுகிறது
# கும்பகோணம் வினைதீர்த்த தெரு விசுவநாதசாமி கோயில்

## இறைவன், இறைவி

இக்கோயிலின் மூலவராக விசுவநாதசுவாமி உள்ளார். இடது புறம் விசாலாட்சியம்மன் சன்னதி உள்ளது. இருவர் சன்னதிகளுக்கும் முன்பாக நந்தியும், பலிபீடமும் உள்ளன. பழைய செங்கல் கட்டுமானம் பார்ப்பதற்கு கண்ணைக் கவரும் வகையில் உள்ளது.
# கும்பகோணம் வினைதீர்த்த தெரு விசுவநாதசாமி கோயில்

## விநாயகர்

இக்கோயிலுக்கு எதிரே விநாயகர் தனியாக ஒரு சன்னதியில் உள்ளார்.
# கும்பகோணம் வினைதீர்த்த தெரு விசுவநாதசாமி கோயில்

## திருப்பணி

தற்போது (செப்டம்பர் 2015) இக்கோயிலில் குடமுழுக்கிற்கான ஆயத்தப்பணிகள் நடைபெற்றுவருகின்றன.
# கும்பகோணம் பொய்யாத விநாயகர் கோயில்

**கும்பகோணம் பொய்யாத விநாயகர் கோயில்** தஞ்சாவூர் மாவட்டம் கும்பகோணம் நெல்லுக்கடைத்தெருவில் உள்ள விநாயகர் கோயிலாகும். இத்தெருவின் அருகே காவேரிக்கரைத்தெரு உள்ளது.
# கும்பகோணம் பொய்யாத விநாயகர் கோயில்

## மூலவர்

மூலவராக விநாயகர் உள்ளார். அவர் பொய்யாத விநாயகர் எனப்படுகிறார்.
# கும்பகோணம் பொய்யாத விநாயகர் கோயில்

## அமைப்பு

முன் மண்டபம், கருவறை, திருச்சுற்றுடன் உள்ள கோயில். சற்றே உயர்ந்த தளத்தில் உள்ளது.
# கும்பகோணம் பொய்யாத விநாயகர் கோயில்

## குடமுழுக்கு

3 பிப்ரவரி 2016 காலை இக்கோயிலின் குடமுழுக்கு நடைபெற்றது.
# வேத மொழி

வேதம் எழுத்து வடிவம் பெறாத ஒரு மொழியாகச் சங்ககாலம் வரையில் நிலவிவந்தது. இதனைத் தமிழ் இலக்கண உரையாசிரியர்கள் **ஆரியம்** என்றும், **வடமொழி** என்றும் குறிப்பிடுகின்றனர். இந்த வேத-மொழி வேதம் எழுதப்பட்ட பொ.ஊ.மு. 1500 ஆண்டைச் சார்ந்தது. இதன் காலம் பலராலும் ஒப்புக்கொண்டுள்ளபடி பொ.ஊ.மு. மூன்றாம் நூற்றாண்டு. தொல்காப்பியம் நூலுக்குச் சிறப்புப் பாயிரம் எழுதிய தொல்காப்பியரின் ஒருசாலை மாணாக்கர் பனம்பாரனார். இவர் தொல்காப்பியரை ஐந்திரம் நிறைந்தவன் எனக் குறிப்பிடுகிறார். ஐந்திரம் பாணினியின் இலக்கணத்துக்கு முன்னோடியாக இருந்த பல இலக்கண நூல்களில் ஒன்று.
# கும்பகோணம் ஜெயவீர ஆஞ்சநேயசுவாமி கோயில்

**கும்பகோணம் ஜெயவீர ஆஞ்சநேயசுவாமி கோயில்** என்ற பெயரில் இரு கோயில்கள் தஞ்சாவூர் மாவட்டம் கும்பகோணத்தில் அமைந்துள்ளன.
# கும்பகோணம் ஜெயவீர ஆஞ்சநேயசுவாமி கோயில்

## மோதிலால் தெருவிலுள்ள கோயில்

ஒரு கோயில் மோதிலால் தெருவில் உள்ளது. இக்கோயிலிலுள்ள மூலவர் முன்னர் சஞ்சீவராயசுவாமி என்று அழைக்கப்பட்டுள்ளார். இக்கோயிலின் குடமுழுக்கு அக்டோபர் 26, 2015இல் நடைபெற்றது.
# கும்பகோணம் ஜெயவீர ஆஞ்சநேயசுவாமி கோயில்

## பெரியக்கடைதெருவிலுள்ள கோயில்

மற்றொரு கோயில் பெரியக் கடைத்தெருவில் அமைந்துள்ளது. இந்தக் கோயிலில் கருவறையைச் சுற்றிலும் விநாயகர், ஆஞ்சநேயர் படங்கள் வரையப்பட்டுள்ளன. இக்கோயில் அத்தெருவின் கடைசியில் சக்கரபாணி கோயில் மடவிளாகம் அருகில் உள்ளது. பெரிய கடைத்தெருவில் பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.
# கும்பகோணம் ஜெயவீர ஆஞ்சநேயசுவாமி கோயில்

## மூலவர்

இரு கோயில்களிலும் மூலவராக ஜெயவீர ஆஞ்சநேயர் உள்ளார்.